Diari Oficial de la Generalitat Valenciana


Sumari del DOGV 2459, del 28-02-1995 (1995/833975)

ORDRE de 25 de febrer de 1995, del conseller d'Educació y Ciència, per la qual s'aprova el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics (Universitat Politècnica de València) i s'exposa al públic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/25/(1)/dof/vci/html**

### Dades del document

Número de DOGV
:   2459

Data del DOGV
:   28-02-1995

Secció del DOGV
:   DISPOSICIONS GENERALS

Número del document
:   1995/833975


Data del document
:   25-02-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 25 de febrer de 1995, del conseller d'Educació y Ciència, per la qual s'aprova el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics (Universitat Politècnica de València) i s'exposa al públic.   
El Pla General d'Ordenació Urbana de València, aprovat per resolució de 30 de desembre de 1988, preveu com a sistema de gestió preferent el d'expropiació, per al desenvolupament del sistema general en sol no urbanitzable M-1.  
El Pla Especial de Desenvolupament del Sistema d'Equipament Comunitari i Centres Públics precisa que, al tractar-se de la gestió d'un sistema general, haurà de substanciar-se d'acord amb el que disposa el títol V, capítol IV, secció 2.ª del Reglament de Gestió Urbanística, titulat «Expropiació forçosa per a l'execució de sistemes generals i per actuacions aïllades en sol urbà». El punt 4.3.2. de les ordenances preveu que l'expropiació s'efectuarà pel procediment de taxació conjunta, conforme a allò establert a l'article 218 del Reial Decret legislatiu 1/1992, de 26 de juny, pel qual s'aprova el text refós de la Llei sobre el Règim del Sòl i Ordenació Urbana.  
Per tant l'execució d'aquest planejament permetrà la consecució dels terrenys necessaris per a l'ampliació del campus de la Universitat Politècnica de València, i és per això que el Govern Valencià va facultar el conseller d'Educació i Ciència per acord de 10 de gener de 1995, perquè d'acord amb les normes legals i reglamentàries vigents, inicie el procediment de consecució d'aquests terrenys.  
Així, d'acord amb el que disposa l'article 219 del text refós del Reial Decret Legislatiu 1/1992, de 26 de juny,  
ORDENE:  
Primer  
S'aprova inicialment el projecte d'expropiació de terrenys afectats pel Pla Especial de Desenvolupament del Sistema d'Equipament Comunitari i Centres Públics, ampliació del campus de Vera de la Universitat Politècnica de València i declarar beneficiària de la expropiació la Universitat Politècnica de València.  
Segon  
Sotmetre el Projecte esmentat a informació pública, pel termini d'un mes, mitjançant anuncis en el Butlletí Oficial de l'Estat, en Butlletí Oficial de la Província, en el Diari Oficial de la Generalitat Valenciana, en el periòdic de major circulació en la província i al tauler d'anuncis, perquè aquells que puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus drets.  
Tercer  
Donar audiència a l'Ajuntament de València pel mateix termini d'un mes, termini d'audiència que coincidirà amb el dels interessats.  
Quart  
Que es notifique l'aprovació inicial del Projecte individualment a aquells que apareguen com a titulars de béns o drets en l'expedient, i s'hi acompanye trasllat literal del corresponent full d'apreuament i la proposta de fixació dels criteris de valoració, perquè hi puguen formular al·legacions en el termini d'un mes a partir de la data de notificació.  
Valencia, 25 de febrer de 1995  
El conseller d'Educació i Ciència,  
JOAN ROMERO GONZáLEZ


Còpia Permalink ELI